
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 375 

27 Απριλίου 1998 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αύξηση του μετοχικού κεφαλαίου του ΕΛΚΕΑ.Ε. 1 

Αύξηση του μετοχικού κεφαλαίου της ΜΟΔ Α.Ε. 2 

Χορήγηση εκπαιδευτικής άδειας στον Δικαστικό Αντι¬ 
πρόσωπο του Νομικού Συμβουλίου του Κράτους 

Νικόλαο Τσίρο. 3 

Μητρώο Προμηθευτών. 4 

Σύ στάση ομάδας εργασίας. 5 

Συγκρότηση ομάδας εργασίας γιατην εξέταση τωντε- 
χνικών μελετών για τη χορήγηση αδειών ιδιωτικών 
τηλεοπτικών σταθμών. 6 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη Φ. 45151/25321/29.1.1998 
απόφαση Υπουργού Εσωτ., Δημ. Διοίκησης και 


Αποκέντρωσης. 7 

Διόρθωση σφαλμάτων στην απόφαση Φ. 7537/1513 
κ.ά. που αφοράτηνπολιτογράφηοη αλλογενών αλ¬ 
λοδαπών. 8 

Διόρθωση σφάλματος στην8941/ΔΙΟΕ 234/17.3.1998 

απόφαση του Υπουργού Εθνικής Οικονομίας. 9 

Διορθώσεις σφαλμάτων στην απόφαση της Υπουργού 
Ανάπτυξης «Διαδικασία δημοσιοποίησης αιτήσεων 
για χορήγηση άδειας εγκατάστασης και αποφάσε¬ 
ων χορήγησης αδειών εγκατάστασης». 10 

Διόρθωση σφάλματος στην απόφαση της Υπουργού 
Ανάπτυξης «Καθορισμός δικαιολογητικών για την 
χορήγηση άδειας λειτουργίας των δραστηριοτή- 
τωντου Ν. 2516/1997». 11 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 1166 5/ΔΕΚΟ 703 (1) 

Αύξηση μετοχικού κεφαλαίου του ΕΛΚΕ Α,Ε. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 


α. Του Ν. 1558/1985 «Κυβέρνηση και Κυβερνητικά Όρ¬ 
γανα». 

β. Του Π.Δ. 138/1993 «Οργανισμός ΥΠΕΘΟ». 


γ. Του Π.Δ. 437/1985 «Περί αρμοδιοτήτων ΥΠΕΘΟ». 

δ. Την με αριθμό 34001/ΔΙΟΕ 1957/9.10.1996 Κοινή 
Απόφαση του Πρωθυπουργού και Υπουργού Εθνικής Οι¬ 
κονομίας «Περί καθορισμού αρμοδιοτήτων των Υφυ¬ 
πουργών Εθνικής Οικονομίας». 

ε. Τους Κανονισμούς 2081/1993 και 2082/1993 του Συμ¬ 
βουλίου των Ε.Κ. 

στ. Την με αριθμό Ε (94) 1716/13.7.1994 Απόφαση της 
Επιτροπής των Ευρωπαϊκών Κοινοτήτων, που αφορά 
στην έγκριση του ΚΠ Σ για την Ελλάδα 1994 - 1999. 

ζ. Της με αριθμό Ε{95) 482/24.4.1996 Απόφαση της Επι¬ 
τροπής των Ευρωπαϊκών Κοινοτήτων που αφορά στην έ¬ 
γκριση του Επ. Προγράμματος «Τεχνικής Βοήθειας». 

η. Το άρθρο Πρώτο του Ν. 2372/1996 «Περίσυστάσεως 
φορέων για την επιτάχυνση της αναπτυξιακής διαδικα¬ 
σίας και άλλες διατάξεις» (ΦΕΚ29/Α728.2.1996),το οποίο 
αναφέρεται στη σύσταση της Ανώνυμης Εταιρείας με την 
επωνυμία «ΕΛΛΗΝΙΚΟ ΚΕΝΤΡΟ ΕΠΕΝΔΥΣΕΩΝ (ΕΛΚΕ) 
Α.Ε.» και το καταστατικό της και ειδικότερα τηνπαρ. 1 του 
άρθρου 3 αυτού, αποφασίζουμε: 

1. Το μετοχικό κεφάλαιο του ΕΛΚΕ που είναι πενήντα ε¬ 
κατομμύρια (50.000.000) δραχμές αυξάνεται κατά 100%, 
ήτοι κατά πενήντα εκατομμύρια (50.000.000) δραχμές. 
Έτσι το μετοχικό κεφάλαιο της εταιρείας ανέρχεται σε ε¬ 
κατό εκατομμύρια (100.000.000) δραχμές. 

2. Η ισχύς της απόφασης αυτής αρχίζει από την ημερο¬ 
μηνία υπογραφήςτης. 

Από τη διάταξη αυτή της απόφασης δεν θα προκόψει 
δαπάνη σε βάρος του Κρατικού Προϋπολογισμού. 

3. Η απόφαση αυτή ναδημοσιευθεί στην Εφημερίδα της 
Κυβερνήσεως. 

Αθήνα, 6 Απριλίου 1998 
ΟΥΠΟΥΡΓΟΣ 

ΠΑΝΝΟΣ ΠΑΠΑΝΤΩΝΙΟΥ 
-♦- 

Αρ ιθ. 11664/ΔΕ ΚΟ 70 2 (2) 

Αύξηση μετοχικού κεφαλαίου της ΜΟΔ Α.Ε. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

Ι.Τις διατάξεις: 

α. Του Ν. 1558/1985 «Κυβέρνηση και Κυβερνητικά Όρ¬ 
γανα». 

ΕΦΗΜΕΡ1ΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β. Του Π.Δ. 138/1993 «Οργανισμός ΥΠΕΘΟ». 
γ. Του Π.Δ. 437/1985 «Περί αρμοδιοτήτων ΥΠΕΘΟ». 
δ. Την με αριθμό 34001/ΔΙΟΕ 1957/9.10.1996 Κοινή 
Απόφαση του Πρωθυπουργού και Υπουργού Εθνικής Οι¬ 
κονομίας «Περί καθορισμού αρμοδιοτήτων των Υφυ¬ 
πουργών Εθνικής Οικονομίας». 

ε. Τους Κανονισμούς 2081 /1993 και 2082/1993 του Συμ¬ 
βουλίου των Ε.Κ. 

στ. Την με αριθμό Ε (94) 1716/13.7.1994 Απόφαση της 
Επιτροπής των Ευρωπαϊκών Κοινοτήτων, που αφορά 
στην έγκριση του ΚΠΣ για την Ελλάδα 1994 -1999. 

ζ. Της με αριθμό Ε(95) 482/24.4.1996 Απόφαση της Επι¬ 
τροπής των Ευρωπαϊκών Κοινοτήτων που αφορά στην έ¬ 
γκριση του Επ. Προγράμματος «Τεχνικής Βοήθειας». 

η. Το άρθρο Τρίτο του Ν. 2372/1996 «Περί συστάσεως 
φορέων για την επιτάχυνση της αναπτυξιακής διαδικα¬ 
σίας και άλλες διατάξεις» (ΦΕΚ 29/Α728.2.1996), το οποίο 
αναφέρεται στη σύσταση της Ανώνυμης Εταιρείας με την 
επωνυμία «ΜΟΝΑΔΑ ΟΡΓΑΝΩΣΗΣ της ΔΙΑΧΕΙΡΙΣΗΣ του 
ΚΟΙΝΟΤΙΚΟΥ ΠΛΑΙΣΙΟΥ ΣΤΗΡΙΞΗΣ (Μ.Ο.Δ.) Α.Ε.» και το 
καταστατικό της και ειδικότερα την παρ. 1 του άρθρου 3 
αυτού, αποφασίζουμε: 

1. Το μετοχικό κεφάλαιο της ΜΟΔ που είναι είκοσι εκα¬ 
τομμύρια (20.000.000) δραχμές αυξάνεται κατά 120%, ή¬ 
τοι κατά είκοσι τέσσερα εκατομμύρια (24.000.000) δραχ¬ 
μές. Έτσι το μετοχικό κεφάλαιο της εταιρείας ανέρχεται 
σε σαράντα τέσσερα εκατομμύρια (44.000.000) δραχμές. 

2. Η ισχύς της απόφασης αυτής αρχίζει από την ημερο¬ 
μηνία υπογραφής της. 

Από τη διάταξη αυτή της απόφασης δεν θα προκύψει 
δαπάνη σε βάρος του Κρατικού Προϋπολογισμού. 

3. Η απόφαση αυτή ναδημοσιευθεί στην Εφημερίδα της 
Κυβερνήσεως. 

Αθήνα, 6 Απριλίου 1998 
Ο ΥΠΟΥΡΓΟΣ 

ΠΑΝΝΟΣ ΠΑΠΑΝΤΩΝΙΟΥ 
-♦- 

Αριθ . 1 51 (3) 

Χορήγηση εκπαιδευτικής άδειας στον Δικαστικό Αντιπρό¬ 
σωπο του Νομικού Συμβουλίου του Κράτους Νικόλαο 
Τσίρο. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 39του Ν. 1884/1990 «Διαρ¬ 
ρυθμίσεις στην έμμεση φορολογία και άλλες διατάξεις» 
(ΦΕΚ Α' 81). 

2. Τις διατάξεις του άρθρου 42 του ΠΔ 282/1996 «Οργα¬ 
νισμός του Νομικού Συμβουλίου του Κράτους» (ΦΕΚ Α' 
199). 

3. Το με αριθμό 856/1998 πρακτικό του Υπηρεσιακού 
Συμβουλίου των Παρέδρων και Δικαστικών Αντιπροσώ¬ 
πων του Νομικού Συμβουλίου του Κράτους, με το οποίο 
διατυπώνεται σύμφωνη γνώμη για την χορήγηση εκπαι¬ 
δευτικής άδειας στον Δικαστικό Αντιπρόσωπο του Νομι¬ 
κού Συμβουλίου του Κράτους Νικόλαο Τσίρο. 

4. Την με υπ’ αριθμ. 131/5.3.1998 (ΦΕΚ τ. Β' 276/ 
18.3.1998) απόφασή μας, περί καθορισμού των μελών 
του κυρίου προσωπικού του Νομικού Συμβουλίου του 


Κράτους (δύο (2) τον αριθμό), που θα αποσταλούν στην 
αλλοδαπή με εκπαιδευτική άδεια, για το εκπαιδευτικό έ¬ 
τος 1998-1999, αποφασίζουμε: 

Χορηγούμε εκπαιδευτική άδεια απουσίας στην αλλοδα¬ 
πή και συγκεκριμένα στο Ινστιτούτο των Πολιτικών Επι¬ 
στημών του Πανεπιστημίου της Χαϊδελβέργης, από την 
ΙηΜαΐου 1998 έως την 30η Απριλίου 1999, στον Δικαστι¬ 
κό Αντιπρόσωπο του Νομικού Συμβουλίου του Κράτους 
Νικόλαο Τσίρο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 1998 
Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. Π1 -1893 ( 4 ) 

Μητρώο Προμηθευτών. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις όπως αυτές ισχύουν: 

1.1. Του Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚ 137/Α785). 

1.2. Του Ν. 1599/1986 «Σχέσεις Κράτους - Πολίτη» (ΦΕΚ 
75/Α/1986). 

1.3. Του Ν. 2286/1995 «Προμήθειες του Δημόσιου Το¬ 
μέα και ρυθμίσεις συναφών θεμάτων» (ΦΕΚ 19/Α795). 

1.4. Του Ν. 2469/1997 «Περιορισμός και βελτίωση της α- 
ποτελεσματικότητας των Κρατικών δαπανών και άλλες 
διατάξεις» (ΦΕΚ 38/Α797). 

1.5. Του Π.Δ. 370/95 «Προσαρμογή της Ελληνικής Νο¬ 
μοθεσίας περί Προμηθειών του Δημοσίου προς το Κοινο¬ 
τικό Δίκαιο και ειδικότερα προς τις διατάξεις της οδηγίας 
93/36/Ε.Ε.της 14.6.1993 «Περί συντονισμού των διαδικα¬ 
σιών για τη σύναψη συμβάσεων δημοσίων προμηθειών» 
(ΦΕΚ 199/Α795). 

1.6. Του Π.Δ. 397/88 «Οργανισμός του Υπουργείου 
Εμπορίου» (ΦΕΚ 185/Α788), 

1.7. Του Π.Δ. 27/96 «Συγχώνευση των Υπουργείων Του¬ 
ρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης» (ΦΕΚ 19/Α796). 

1.8. Του Π.Δ. 59/96 «Σύσταση Γενικής Γραμματείας 
Εμπορίου στο Υπουργείο Ανάπτυξης και καθορισμόςτων 
αρμοδιοτήτων της» (ΦΕΚ 51/Α796). 

1.9. Την απόφαση 289/14.2.1996 του Πρωθυπουργού 
και της Υπουργού Ανάπτυξης «Ανάθεση αρμοδιοτήτων 
στους Υφυπουργούς Ανάπτυξης» (ΦΕΚ 92/Β /96). 

2. Το γεγονός ότι από την έκδοση της παρούσας δεν 
προκαλείται δαπάνη για το Δημόσιο. 

3. Την από 29.1.1998 γνωμοδότηση της Επιτροπής Πο¬ 
λιτικής και Προγραμματισμού Προμηθειών, αποφασίζου¬ 
με: 

Καθορίζουμε ως εξής τους όρους και τις προϋποθέσεις 
κατάρτισηςκαι τήρησης του Μητρώου Προμηθευτών του 
Δημοσίου. 

1. ΥΠΟΧΡΕΟΙ ΦΟΡΕΙΣ ΤΗΡΗΣΗΣ ΜΗΤΡΩΟΥ 
Υπόχρεοι φορείς τήρησης Μητρώου είναι: 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

1.1. Οι φορείς που υπάγονται στις διατάξεις του άρθρου 
1 του Ν. 2286/95. Δύνανται οι εν λόγω φορείς να τηρούν 
Μητρώο κατά Νομαρχιακή Αυτοδιοίκηση ή κατά Γενική 
Γραμματεία Περιφέρειας, εκτός των Νομαρχιακών Αυτο¬ 
διοικήσεων Αθηνών - Πειραιά και Ανατολικής Μακεδονίας 
- Θράκης, όπου τα εν λόγω μητρώα θατηρούνται κατά Νο¬ 
μαρχιακό Διαμέρισμα. 

1.2. Η αρμόδια Διεύθυνση της Γενικής Γραμματείας 
Εμπορίου του Υπουργείου Ανάπτυξης για το Γενικό - Κε¬ 
ντρικό Μητρώο Προμηθευτών του Δημοσίου. 

2. ΔΙΚΑΙΩΜΑ ΕΓΓΡΑΦΗΣ 

Δικαίωμα εγγραφής στα Μητρώα Προμηθευτών έχουν 
όλα τα φυσικά ή Νομικά πρόσωπα, Συνεταιρισμοί, Ενώ¬ 
σεις Προμηθευτών και Κοινοπραξίες, που έχουν δικαίωμα 
συμμετοχής σε διαγωνισμούς του Δημοσίου. 

3. ΔΙΚΑΙΟΛΟΓΗΤΙΚΑ ΕΓΓΡΑΦΗΣ 

Για την εγγραφή στα Μητρώα Προμηθευτών απαιτού¬ 
νται τα εξής δικαιολογητικά: 

3.1. Αίτηση του ενδιαφερομένου χαρτοσημασμένη. 

3.2. Καταστατικό της εταιρείας για τα Νομικά Πρόσω¬ 
πα. 

3.3. Πιστοποιητικό αρμόδιας δικαστικής ή διοικητικής 
αρχής, έκδοσης του τελευταίου εξαμήνου από το οποίο 
να προκύπτει ότι: 

Δεν τελεί υπό πτώχευση, εκκαθάριση, παύση εργασιών 
αναγκαστική διαχείρηση, δεν έχει έλθει σε συμβιβασμό με 
τους πιστωτές ή οι εργασίες της επιχείρησής του δεν έ¬ 
χουν ανασταλεί ή δεν τελεί σε οποιαδήποτε ανάλογη κα¬ 
τάσταση, που προκύπτει από παρόμοια διαδικασία η ο¬ 
ποία προβλέπεται από νομοθετικές και κανονιστικές δια¬ 
τάξεις της χώρας εγκατάστασης του προμηθευτή. 

Επίσης ότι δεν βρίσκεται σε διαδικασία κήρυξης πτώ¬ 
χευσης ή σε διαδικασία έκδοσης απόφασης αναγκαστι¬ 
κής εκκαθάρισης ή διαχείρισης, συμβιβασμού με τους 
πιστωτές ή δεν υπόκειται σε άλλες παρόμοιες διαδικα¬ 
σίες που προβλέπονται από τις νομοθετικές ή κανονιστι¬ 
κές διατάξεις της χώρας εγκατάστασης του προμηθευ¬ 
τή. 

3.4. Απόσπασμα ποινικού μητρώου, έκδοσης του τελευ¬ 
ταίου τριμήνου εφ’ όσον πρόκειται για φυσικά πρόσωπα, 
από το οποίο να προκύπτει ότι δεν έχουν καταδικαστεί για 
αδίκημα σχετικό με την άσκηση της επαγγελματικής τους 
δραστηριότητας. 

3.5. Πιστοποιητικά πρόσφατης έκδοσης από τις αρμό¬ 
διες κατά περίπτωση Αρχές, από τα οποία να προκύπτει ό¬ 
τι είναι ενήμεροι ως προς τις υποχρεώσεις τους, που α- 
φορούντις εισφορές κοινοτικής ασφάλισης και τις φορο¬ 
λογικές τους υποχρεώσεις. 

3.6. Πιστοποιητικό της αρμόδιας αρχής της χώρας ε¬ 
γκατάστασής του, περί εγγραφής στα μητρώα του οικεί¬ 
ου επιμελητηρίου ή σε ισοδύναμες επαγγελματικές ορ¬ 
γανώσεις. 

3.7. Αντίγραφα των Ισολογισμών των τριών τελευταίων 
ετών ή σε περίπτωση μη κατάρτισής τους αντίγραφα φο¬ 
ρολογικών εντύπων από τα οποία να προκύπτει τα αναλυ¬ 
τικά στοιχεία της δραστηριότητας της εταιρείας. 

3.8. Κατάλληλες βεβαιώσεις Τραπεζών από τις οποίες 
να φαίνεται η χρηματοπιστωτική δυνατότητα των προμη¬ 
θευτών. 


3.9. Κατάλογο με τις κυριότερες παραδόσεις τους των 
τριών τελευταίων ετών με τα αντίστοιχα ποσά, τις ημερο¬ 
μηνίες και τους Δημοσίους ή Ιδιωτικούς αποδέκτες. 

3.10. Υπεύθυνη δήλωση του Ν. 1599/86 στην οποία θα 
δηλώνεται ότι δεν κατηγορείται ως ένοχος σοβαρού ε¬ 
παγγελματικού παραπτώματος ή για ψευδείς δηλώσεις 
κατά την παροχή πληροφοριών. 

3.11. Άδεια λειτουργίας της Επιχείρησης που να ισχύει 
ή απαλλακτικό αδείας ή ύπαρξη αιτήσεως που έχει υπο¬ 
βληθεί για ανανέιτισή της. 

3.12. Κατάσταση τεχνικού - παραγωγικού εξοπλισμού 
καθώς και τυχόν ύπαρξη εργαστηρίων ελέγχου ποιότη¬ 
τας των παραγομένων προϊόντων της καθώς καιτυχόν πι¬ 
στοποίησή τους. 

3.13. Κατάσταση απασχολούμενου προσωπικού Διοικη¬ 
τικού και Τεχνικού Οι συνεταιρισμοί υποχρεούνται στην 
κατάθεση των δικαιολογητικών 3.1,3.2,3.3,3.5 καθώς και 
βεβαίωση της εποπτεύουσας αρχής ότι ο συνεταιρισμός 
λειτουργεί νόμιμα. 

Οι ενώσεις προμηθευτών ή οι κοινοπραξίες υποβάλ¬ 
λουν τα απαιτούμενα δικαιολογητικά για κάθε μέλος της 
ένωσης ή της κοινοπραξίας. 

Εάν σε κάποια χώρα της Ευρωπαϊκής Ένωσης δεν εκδί- 
δονταιτα παραπάνω υπό στοιχεία 3.3 και 3.4 δικαιολογη- 
τικά, δύναται να αντικατασταθούν αυτά από ένορκη βε¬ 
βαίωση του ενδιαφερομένου προσώπου ενώπιον δικαστι¬ 
κής ή διοικητικής αρχής, συμβολαιογράφου ή 
οποιοσδήποτε άλλης αρμόδιας αρχής του κράτους - μέ¬ 
λους. 

Σε κράτη - μέλη όπου δεν προβλέπεται ένορκη δήλωση 
δύναται να αντικατασταθεί αυτή από υπεύθυνη δήλωση. 
Η αρμόδια αρχή ή ο συμβολαιογράφος εκδίδει πιστοποι¬ 
ητικό που βεβαιώνει τη γνησιότητα της ένορκης δήλωσης 
ή της υπεύθυνης δήλωσης. 

4. Αρμόδιες Αρχές - Κριτήρια Αξιολόγησης. 

4.1. Οι αρμόδιες αρχές τήρησης μητρώων προμηθευ¬ 
τών και η αξιολόγηση των δικαιολογητικών εγγραφής σ’ 
αυτά καθορίζονται από τους υπόχρεους φορείς. 

4.2. Κριτήρια αξιολόγησης για την εγγραφή προμηθευ¬ 
τών στα Μητρώα Προμηθευτών είναι: 

4.2.1. Η νομιμότητα και η ισχύς των δικαιολογητικών. 

4.2.2. Η επαγγελματική συμπεριφορά των προμηθευ¬ 
τών, 

4.2.3. Η χρηματοπιστωτική δυνατότητα και η τεχνική ι¬ 
κανότητά τους. 

4.2.4. Οι νομικοί περιορισμοί λειτουργίας της επιχείρη¬ 
σης. 

4.2.5. Ο αποκλεισμός του από συμμετοχή σε διαγωνι¬ 
σμούς. 

4.2.6. Η συνέπεια της επιχείρησης στην εκπλήρωση των 
συμβατικών της υποχρεώσεων. 

4.2.7. Η οικονομική επιφάνεια της επιχείρησης. 

4.2.8. Η επιχειρηματική δομή, όπως η μορφή της επιχεί¬ 
ρησης, το εύρος της δραστηριότητας καιτο κύρος της. 

4.2.9. Οι εμπορικές επιδόσεις της επιχείρησης. 

4.2.10. Ο τεχνικός εξοπλισμός και το προσωπικό που 
διαθέτει η επιχείρηση. 

4.2.11. Η παραγωγική δυνατότητά της. 

4.2.12. Η ποιότητα των προϊόντων της. 

5. Διαδικασία εγγραφής. 

Οι φορείς της παραγράφου 1 της παρούσας μεριμνούν 
για την όσο το δυνατόν ευρύτερη δημοσιότητα της έναρ¬ 
ξης τήρησης των Μητρώων Προμηθευτών. 

5.1. Οι ενδιαφερόμενοι υποβάλλουν σχετική αίτηση με 
τα απαιτούμενα δικαιολογητικά στην αρμόδια αρχή της 
προηγούμενης παραγράφου. 

5.2. Η εγγραφή στα Μητρώα Προμηθευτών γίνεται με α¬ 
πόφαση της αρμόδιας αρχής, ύστερα από αξιολόγηση των 
κριτηρίων και προϋποθέσεων που ορίζονται παραπάνω. 

5.3. Οι διαδικασίες αξιολόγησης - εγγραφής η απόρρι¬ 
ψη αίτησης εγγραφής ολοκληρώνεται με έκδοση σχετι¬ 
κής απόφασης το αργότερο εντός δύο (2) μηνών από της 
υποβολής της αίτησης με πλήρη φάκελο δικαιολογητι- 
κών. 

5.4. Οι σχετικές αποφάσεις κοινοποιούνται στους εν¬ 
διαφερομένους. 

5.5. Η απόρριψη αίτησης εγγραφής γίνεται με αιτιολο¬ 
γημένη απόφαση της αρμόδιας αρχής. 

5.6. Ο προμηθευτής του οποίου η αίτηση έχει απορρι- 
φθεί μπορεί να επανέλθει με νεότερη αίτησή του προς την 
ίδια μόνο αρχή, που έχει απορρίψει προηγούμενη αίτησή 
του. 

5.7. Η εγγραφή των Προμηθευτών στα Μητρώα πιστο¬ 
ποιούμενη από την αρμόδια αρχή δεν συνιοτά για τις ανα- 
θέτουσες αρχές των άλλων κρατών - μελών τεκμήριο κα¬ 
ταλληλότητας για προμήθειες παρά μόνο όσαν αφορά την 
παράγραφο 3 στοιχεία 3.3, 3.4, 3.6, 3.7, 3.8, 3.10 και 3.11 

6. Στοιχεία Μητρώων Προμηθευτών. 

6.1. Τα μητρώα τηρούνται κατά κατηγορίες ειδών όπως 
αυτές περιλαμβάνονται στο Ενιαίο Πρόγραμμα Προμη¬ 
θειών. Στην οικεία μερίδα καταγράφονται όλοι οι προμη¬ 
θευτές που παράγουν, κατασκευάζουν ή εμπορεύονται 
τα είδη της συγκεκριμένης κατηγορίας. 

Περιλαμβάνει δε υποχρεωτικά τα εξής στοιχεία κατά 
προμηθευτή. 

6.2. Το ονοματεπώνυμο του φυσικού προσώπου ή την 
πλήρη επωνυμία του Νομικού Προσώπου με την ταχυ¬ 
δρομική διεύθυνση και τους αριθμούς τηλεφώνων, 
ΤΕ1_ΕΧ, ΡΑΧ, αριθμούς Φορολογικού Μητρώου Ανωνύ¬ 
μων Εταιρειών (προκειμένου για Α.Ε.), 

6.3. Το ειδικό επάγγελμα και τα είδη για τα οποία εγ- 
γράφεται. 

6.4. Τις κυρώσεις που τυχόν επιβάλλονται στον προμη¬ 
θευτή όπως πρόστιμα, εκπτώσεις επί συμβατικής αξίας, 
κήρυξη εκπτώτου, αποκλεισμός κ.λπ. 

6.5. Κάθε άλλο στοιχείο που κρίνεται απαραίτητο ή χρή¬ 
σιμο από το φορέα τήρησης του Μητρώου. Η Δ/νση Πολι¬ 
τικής Προμηθειών και το Τμήμα Μητρώου Προμηθευτών 
και Τεκμηρίωσης Τιμών και Κόστους της Γ.Δ.Κ.Π. είναι οι 
αρμόδιες Υπηρεσίες για την παροχή οδηγιών στους επί 
μέρους φορείς σχετικά με την κατάρτιση, τήρηση και χρή¬ 
ση του Κεντρικού Μητρώου καθώς και οποιαδήποτε άλλη 
πληροφορία ή οδηγία. 

7. Γενικό - Κεντρικό Μητρώο. 

7.1. Ο αρμόδιος Φορέας τήρησης του Γενικού Μητρώ¬ 
ου Προμηθευτών, υποχρεούται σε συγκέντρωση των 
στοιχείων των Μητρώων Προμηθευτών όλων των επί μέ¬ 
ρους φορέων. 


7.2. Οι εγγεγραμμένοι προμηθευτές στο Γενικό - Κε¬ 
ντρικό Μητρώο της Γεν. Γραμματείας Εμπορίου του 
Υπουργείου Ανάπτυξης δύναται να λαμβάνουν βεβαίωση 
εγγραφής τους σ’ αυτό. 

7.3. Κυρώσεις που επιβάλλονται σε προμηθευτές του 
Δημοσίου κοινοποιούνται στο φορέα τήρησης του Γενι¬ 
κού Μητρώου Προμηθευτώντου Δημοσίου και αντίστρο¬ 
φα. 

8. Διαδικασία Διαγραφής Προμηθευτών. 

8.1. Η διαδικασία διαγραφής προμηθευτή από τα οικεία 
μητρώα διενεργείται, στις περιπτώσεις κατά τις οποίες 
παύσουν να ισχύουν οι προϋποθέσεις εγγραφής ή υπάρ¬ 
χει νομικός περιορισμός κ,λπ. ως εξής: 

α) Από το Γενικό - Κεντρικό Μητρώο με απόφαση του 
Υπουργού Ανάπτυξης, ύστερα από γνώμη της Ε. Π. Π. Π. 

β) Από τα μητρώα των λοιπών φορέων με απόφαση του 
αρμόδιου κατά περίπτωση Υπουργού ή του αρμόδιο για 
τη διοίκηση του φορέα οργάνου, ύστερα από γνώμη της 
αρμόδιας αρχής. 

Στις παραπάνω αναφερθείσες περιπτώσεις κατά τη 
σχετική συζήτηση καλείται υποχρεωτικά ο ενδιαφερόμε¬ 
νος, είκοσι {20} τουλάχιστον ημέρες πριν από τη σχετική 
συνεδρίαση κατά το άρθρο 20 του Συντάγματος, να πα- 
ραστεΐ προκειμένου να εκθέσεις τις απόψεις του. 

8.2. Η διαγραφή, σύμφωνα με τις παραπάνω αποφά¬ 
σεις, διενεργείται από τον φορέα ύστερα από την λήξη ά¬ 
πρακτου του χρόνου άσκησης ενδίκων μέσων από τον εν¬ 
διαφερόμενο ή από την έκδοση οριστικής και αμετάκλη- 
της απόφασης. 

8.3. Η απόφαση διαγραφής κοινοποιείται υποχρεωτικά 
στον ενδιαφερόμενο προμηθευτή και στο Γενικό - Κεντρι¬ 
κό Μητρώο της Γ.Γ. Εμπορίου του Υπουργείου Ανάπτυ- 

ξης- 

Οι Φορείς της παραγράφου 1 της παρούσας υποχρεού- 
νται στην κατάρτιση των μητρώων τους σε εννέα (9) μήνες 
από τη δημοσίευση της παρούσας στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαρτίου 1998 
οι ΥΦΥΠΟΥΡΓΟΙ 

Μ. ΧΡΥΣΟΧΟΪΔΗΣ Α. ΔΙΑΜΑΝΤΟΠΟΥΛΟΥ 

-♦- 

Αριθ. Δ2/783 ( 5 ) 

Σύσταση ομάδας εργασίας. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων: α} 16 και 55 παρ. 4 του Ν. 
1566/85, β) 6 παρ. 4 του Ν. 2469/97. 

2. Την ανάγκη καθορισμού γενικών αρχών για αποσπά¬ 
σεις εκπ/κών Α/θμιας και Β/θμιας Εκπ/σης της χώρας, α¬ 
ποφασίζουμε: 

1. Συγκροτούμε αμειβόμενη ομάδα εργασίας που απο 
τελείται από τους; 

α. Κακαβάκη Κων/νο, Προϊστάμενο του 5ου Γραφείου 
Α/θμιας Εκπ/σης Αθήνας, ως Πρόεδρο. 

β. Ιωάννου Ιωάννη, Ειδικό Σύμβουλο του Υφυπουργού 
ως μέλος. 

γ. Καρκούλια Γεώργιο, Δ/ντήταυ Πειραματικού Βαρβα- 
κείου Γυμνασίου, ως μέλος. 

δ. Τριαντογιάννη Φωτεινή, Δ/ντρια Προσ/κού Β/θμιας 
Εκπ/σης, ως μέλος. 

ε. Τσάπρα Ελένη, Δ/ντρια Προσ/κού Α/θμιας Εκπ/σης, 
ως μέλος. 

στ. Κοσκινά Χαρίκλεια, Προϊστάμενη του Τμήματος Γ 
της Δ/νσης Προσ/κού Β/θμιας Εκπ/σης ως μέλος. 

ζ. Καλογεράκο Νικόλαο, Προϊστάμενο του Τμήματος Γ 
της Δ/νσης Προσ/κού Α/θμιας Εκπ/σης, ως μέλος. 

η.Τζούμη Αθανάσιο, Γενικό Δ/ντή Προσ/κού Α/θμιας και 
Β/θμιας Εκπαίδευσης. 

θ. Προβή I. Προϊστάμενο ταυ 3ου Γραφείου Δ.Ε. Αθη¬ 
νών. 

ι. Σκανδάλη Κώστα: Προϊστάμενο της Δ/νσης Δ.Ε. Ανατ. 
Αττικής. 

ια. Τσιατσούλη Χαρ.: Προϊστάμενο της Δ/νσης Π.Ε. Α' 
Αθηνών. 

2. Γραμματείς της ομάδας εργασίας ορίζονται: 

α. Δόκου Μαρία: Διοικητικός υπάλληλος του ΥΠ.Ε.Π.Θ. 

β. Πάτρου Χριστίνα: Διοικητικός υπάλληλος του 
ΥΠ.Ε.Π.Θ. 

3. Έργο της ομάδας εργασίας είναι, ο καθορισμός των 
γενικών αρχών για αποσπάσεις εκπ/κών Α/θμιας και 
Β/θμιας Εκπ/σης της χώρας. 

Ειδικότερα έργο της ομάδας είναι να εξετάσει το θέμα 
των κάθε είδους αποσπάσεων και να προτείνει τα μέτρα 
που πρέπει να ληφθούν για τις προϋποθέσεις, τη διαδικα¬ 
σία, τις προθεσμίες κ.λπ. διεξαγωγής των αποσπάσεων. 

Η σχετική εισήγηση της ομάδας πρέπει να δοθεί ως 
28.2.1998. 

4. Για κάθε συνεδρίαση της ομάδας εργασίας τηρού¬ 
νται πρακτικά. 

5. Την ευθύνη για την απρόσκοπτη λειτουργία της ομά¬ 
δας εργασίας έχουν ο Πρόεδρος και οι γραμματείς. 

6. Στον Πρόεδρο της ομάδας, τα μέλη και τους γραμμα¬ 
τείς της θα καταβληθεί αποζημίωση σύμφωνα με τις δια¬ 
τάξεις του άρθρου 21 του Ν. 1966/91 και άρθρο 19 του Ν. 
2470/1997. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 26 Ιανουάριου 1998 
Ο ΥΠΟΥΡΓΟΣ 

ΓΕΡΑΣΙΜΟΣ ΑΡΣΕΝΗΣ 

Αοιθ. 58500/Α/23 15 (6) 

Συγκρότηση ομάδας εργασίας για την εξέταση των τεχνι¬ 
κών μελετών για τη χρήση αδειών ιδιωτικών τηλεοπτι¬ 
κών σταθμών. 

ΟΙ ΥΠΟΥΡΓΟΙ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ ΚΑΙ ΤΎΠΟΥ ΚΑΙ 
ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του άρθρου 2παρ. 5του Ν. 2328/95 «Νο¬ 
μικό καθεστώς της ιδιωτικής τηλεόρασης και της τοπικής 


ραδιοφωνίας, ρύθμιση θεμάτων της ραδιοτηλεοπτικής α¬ 
γοράς και άλλες διατάξεις» (ΦΕΚ Α' 159). 

2. Την Κοινή Υπουργική Απόφαση 15587/Ε/26.8.1997 
των Υπουργών Τύπου και Μέσων Μαζικής Ενημέρωσης 
και Μεταφορών και Επικοινωνιών «Διαμόρφωση χάρτη 
συχνοτήτων και τεχνικές προδιαγ ραφές των ιδιωτικών τη¬ 
λεοπτικών σταθμών για την παραγωγή, εκπομπή, μετα¬ 
φορά, μετάδοση και αναμετάδοση του τηλεοπτικού σή¬ 
ματος. Περιεχόμενο τεχνικής μελέτης για τη χορήγηση α- 
δείας ιδιωτικών τηλεοπτικών σταθμών» (ΦΕΚ 
785/Β/1.9.1997). 

3. Την Προκήρυξη 210/27.1.1998 «Έκδοση αδειών λει¬ 
τουργίας τηλεοπτικών σταθμών εθνικής εμβέλειας» του 
Υπουργού Τύπου και ΜΜΕ, (ΦΕΚ Παραρτ. 5/20.1.1998), ό¬ 
πως αυτή ισχύει. 

4. Την Προκήρυξη 1918/1/29.1.1998 «Έκδοση αδειών 
λειτουργίας τηλεοπτικών σταθμών περιφερειακής εμβέ¬ 
λειας» του Υπουργού Τύπου και ΜΜΕ, (ΦΕΚ Παραρτ. 
6/3,2.1998), όπως αυτή ισχύει. 

5. Την Προκήρυξη 2005/1/30.1.1998 «Έκδοση αδειών 
λειτουργίας τηλεοπτικών σταθμών τοπικής εμβέλειας» 
του Υπουργού Τύπου και ΜΜΕ, (ΦΕΚ Παραρτ. 
6/3.2.1998), όπως αυτή ισχύει. 

6. Το γεγονός ότι η προκληθείσα από την παρούσα δα¬ 
πάνη θα καλυφθεί σύμφωνα με τα οριζόμενα στην προ- 
βλεπόμενη από το άρθρο 2παρ. 5 εδ. ζ'του Ν. 2328/1995 
Κ.Υ.Α. των Υπουργών Οικονομικών, Μεταφορών και Επι¬ 
κοινωνιών και Τύπου και ΜΜΕ, αποφασίζουμε: 

1. Συγκροτούμε ομάδα εργασίας (ο.ε.), αποτελούμενη 
από τους ακόλουθους: 

α. Χατζηβασδέκη Νικόλαο, υπάλληλο με βαθμό Α' του 
Υπουργείου Μεταφορών και Επικοινωνιών (ΥΜΕ). 
β. Καλαφατίδη Σταύρο, υπάλληλο με βαθμό Α'του ΥΜΕ. 
γ. Μπενμαγιώρ Νισσήμ, υπάλληλο με βαθμό Α' του 
ΥΜΕ. 

δ. Στασινού Παναγιώτα, υπάλληλο με βαθμό Α' του 
ΥΜΕ. 

ε. Γαρύφαλλο Ανδρέα, υπάλληλο με βαθμό Α'του ΥΜΕ. 
στ. Τσάνη Ηλία, υπάλληλο με βαθμό Β' του ΥΜΕ. 
ζ. Τράμπαρη Ζήση, υπάλληλο με βαθμό Β' του ΥΜΕ. 
η. ΝικολόπουλοΔημήτριο, υπάλληλο της ΕλληνικήςΑε- 
ροπορικής Βιομηχανίας, αποσπασμένο στο ΥΜΕ. 

θ. Μαρκόπουλο Χαράλαμπο, επιστημονικό συνεργάτη 
της Γενικής Γραμματείας Επικοινωνιών. 

ι. Χουτζούμη Βασίλειο, επιστημονικό συνεργάτη της Γ ε¬ 
νικής Γραμματείας Επικοινωνιών. 

ια. Αλιφέρη Ανδρέα, επιστημονικό συνεργάτη της Γενι¬ 
κής Γ ραμματείας Επικοινωνιών, 
ιβ. Ντινενή Στυλιανό, υπάλληλο του ΟΤΕ. 
ιγ. Ντόκο Ιωάννη, υπάλληλο του ΟΤΕ. 
ιδ. Ασκητή Αντώνιο, υπάλληλο του ΟΤΕ. 
ιε. ΣαλάπαΧρ., υπάλληλο της ΕΡΤ. 
ιστ. Αποστόλου Ν., υπάλληλο της ΕΡΤ. 
ιζ. Τσακίρη Ν., υπάλληλο της ΕΡΤ. 
ιη. Αγγελογιάννη Δ., υπάλληλο της ΕΡΤ. 
ιθ. Ρουκουνάκη Ν., υπάλληλο της ΕΡΤ και 
κ. Πορτοκάλη Μ., υπάλληλο της ΕΡΤ. 

2. Η ο,ε. επιβλέπεται και συντονίζεται από 3μελή επι- 

τροπή παρακολούθησης του έργου της αποτελούμενη α¬ 
πό τους: 

α. Χατζηβασδέκη Νικόλαο, επικεφαλής της ομάδας. 

β. Μαντά Στάθη, συνεργάτη του Γενικού Γραμματέα 
Επικοινωνιών. 

γ. Πολυχρονάκη Ιωάννη, εκπρόσωπο του Υπουργείου 
Τύπου και ΜΜΕ. 

Η Επιτροπή Παρακολούθησης θα είναι υπεύθυνη για τη 
χρέωση των φακέλων και για τον συνολικό συντονισμό 
του έργου της ομάδας. Η Επιτροπή, ανάλογα με τις ανά¬ 
γκες και την πρόοδο του έργου, δύναται να ενισχύει τις υ¬ 
ποομάδες, προσθέτοντας ένα ή περισσότερα μέλη. 

3. Γραμματειακή υποστήριξη θα παρέχουν οι εξής: 

α. Μέχλερη Φωτεινή, υπάλληλος του ΥΜΕ. 

β. Μπατζάκης Κωνσταντίνος, υπάλληλος του ΥΜΕ και 

γ. Σταυρανά Ματρώνα, υπάλληλος του ΥΜΕ. 

4. Έργο της παραπάνω ο.ε. είναι η εξέταση των τεχνι¬ 
κών φακέλωνπου συνοδεύουν τις αιτήσεις για ιδιωτικούς 
τηλεοπτικούς σταθμούς, σύμφωνα με τις διατάξεις του 
άρθρου 2 παρ. 5 του Ν. 2328/95, του άρθρου 12του Κ,Υ.Α. 
15587/Ε/26.8.1997των Υπουργών Τύπου και ΜΜΕ και Με¬ 
ταφορών και Επικοινωνιών. Σύμφωνα με το άρθρο Γ παρ. 
3τωνπροκηρύξεωνπου αναφέρονται στις παραγράφους 
3, 4 και 5 του προοιμίου κατά την αποσφράγιση των σχε¬ 
τικών φακέλων ακολουθείται η διαδικασία που τηρείται 
κατά την υποβολή της συνολικής υποψηφιότητας στο 
Υπουργείο Τύπου και ΜΜΕ η οποία ορίζεται στην παρ. 2 
της ίδιας ως άνω προκηρύξεως. 

5. Η ο.ε. θα εργάζεται πέραν του κανονικού ωραρίου, η 
δε αμοιβή των μελών της, καθώς και των μελών της Επι¬ 
τροπής Παρακολούθησης του Έργου, όπως επίσης και 
των παρεχόντων γραμματειακή υποστήριξη, θα καθορι- 
σθεί με κοινή απόφαση των Υπουργών Οικονομικών, Τύ¬ 
που και ΜΜΕ και Μεταφορών και Επικοινωνιών. Η ομάδα, 
κατά την κρίση της Επιτροπής Παρακολούθησης, μπορεί 
να συνέρχεται και εντός του ωραρίου εργασίας. 

6. Η επιτροπή παρακολούθησης αναθέτει την εξέταση 
κάθε φακέλου σε υποομάδες αποτελούμενες από δύο (2) 
τουλάχιστον μέλη της ο.ε. με ειδικότητα σε εγκαταστάσεις 
παραγωγής και εγκαταστάσεις εκπομπής αντίστοιχα. 

Τα μέλη αυτά μετά το πέρας της εξέτασης συντάσσουν 
εισήγηση προς την Ολομέλεια της ο.ε. σχετικά με την πλη¬ 
ρότητα ή μη του σχετικού φακέλου. 

Η Ολομέλεια αποφασίζει σχετικά με πλειοψηφίατων με¬ 
λών της και συντάσσει το σχετικό πρακτικό. 

Σε όλες τις συνεδριάσεις της ο.ε. τηρούνται πρακτικά, 
τα οποία καταχωρούνται σε ιδιαίτερο αρχείο, που δημι¬ 
ουργεί η ο.ε. Τα πρακτικά πριν την καταχώρηση υπογρά¬ 
φονται από τα μέλη της ο.ε. 

7. Το σύνολο του έργου πρέπει να ολοκληρωθεί εντός 
τριάντα (30) εργασίμων ημερών από την ημερομηνία κα¬ 
τά την οποία θα παραληφθούν οι τεχνικοί φάκελοι από την 
αρμόδια Υπηρεσία του Υπουργείου Μεταφορών και Επι¬ 
κοινωνιών για τους σταθμούς εθνικής, περιφερειακής και 
τοπικής κάλυψης αντίστοιχα. 

8. Οι Κοινές Υπουργικές Αποφάσεις 79729/23.8.1995 
«Συγκρότηση ομάδας εργασία για το χάρτη συχνοτήτων 
τηλεόρασης, τις τεχνικές προδιαγραφές των τηλεοπτι¬ 
κών σταθμών και την εξέταση των τεχνικών μελετών του» 


και 86950/4.12,1996 «Ανασυγκρότηση ομάδας εργασίας 
για το χάρτη συχνοτήτων τηλεόρασης, τις τεχνικές προ- 
διογραφές των τηλεοπτικών σταθμών και την εξέταση 
των τεχνικών μελετών τους» των Υπουργών Τύπου και 
ΜΜΕ και Μεταφορών και Επικοινωνιών, καταργούνται. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 3 Απριλίου 1998 
ΟΙ ΥΠΟΥΡΓΟ! 

ΜΕΤΑΦΟΡΩΝ ΚΑΙ ΤΎΠΟΥ ΚΑΙ ΜΕΣΩΝ ΜΑΖΙΚΗΣ 

ΕΠΙΚΟΙΝΩΝΙΩΝ ΕΝΗΜΕΡΩΣΗΣ 

ΑΝΑΣΤΑΣΙΟΣ ΜΑΝΤΕΛΗΣ ΔΗ ΜΗΤΡΙΟΣ ΡΕΠΠΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Διορθώνεται η Φ. 45151/25321/29.1.1998 απόφαση 
Υπουργού Εσωτερικών, Δημόσιας Διοίκησης και Αποκέ¬ 
ντρωσης, που δημοσιεύτηκε στο ΦΕΚ114/12.2.1998 (τεύ¬ 
χος Β') ως προς το κύριο όνομα από το λανθασμένο «ΠΙ- 
ΕΤΡΟ» στο ορθό «ΠΙΕΤΡΟ - ΝΤΟΜΕΝΙΚΟ». 

(Από το Υπουργείο Εσ/κων, Δη μ. Διοικ. & Αποκ/σης) 

- ♦ 


Στην αριθ. Φ. 7537/1513 κ.α. απόφαση που δημοσιεύ- 
θηκε στο ΦΕΚ283/Β/24.3 98 και αφορά τηνπολιτογράφη- 
ση αλλογενών αλλοδαπών επιφέρεται ήπιο κάτω διόρθω¬ 
ση: 

Στη σελίδα 2807 στην πρώτη στήλη και στη 10η σειρά α¬ 
πό το τέλος το πατρώ νυ μο της Σ ΕΪΜ ΑΝ ΕΣ ΧΑΪΛΕ Μ ΑΡIΑΜ 
από το λανθασμένο «ΧΑΙΛΜΑΡΙΑΜ» διορθώνεται στο ορ¬ 
θό «ΧΑΪΛΕΜΑΡΙΑΜ». Ακόμη στην ίδια σελίδα στη δεύτερη 
στήλη και στην 7η σειρά από πάνω διορθώνεται το πα¬ 
τρώνυμο του ΟΛΛΟ ΣΕΡΚΓΕΙ από το λανθασμένο 
«ΑΛΕΞΑΝΤΕΡ» στο ορθό «ΑΛΕΞΑΝΤΡ». 

(Από το Εθνικό Τυπογραφείο) 

-♦- 


(9) 

Στο ΦΕΚ 290/τ.Β/24.3.1998 στο οποίο δημοσιεύθηκε η 
8941/ΔΙΟΕ 234/17.3.1998 απόφαση του Υπουργού Εθνι¬ 
κής Οικονομίας «Συγκρότηση Διοικητικού Συμβουλίου 
ΚΕΠΕ», επιφέρεταιη πιο κάτω διόρθωση στη σελίδα 2837, 
δεύτερη στήλη, στοιχείο Νο 4, από το εσφαλμένο: 4. Νι¬ 
κόλαο Ταβλά.στο ορθό 4. Γεώργιο Ταβλά.... 

(Από τοΥπουργείο Εθνικής Οικονομίας) 

-Φ- 


( 10 ) 

Στην απόφαση της Υπουργού Ανάπτυξης «Διαδικασία 
δημοσιοποίησης αιτήσεων για χορήγηση άδειας εγκατά¬ 
στασης και αποφάσεων χορήγησης αδειών εγκατάστα¬ 
σης» που δημοσιεύτηκε στο ΦΕΚ 238/13.3.1998 τ. Β' επι- 
φέρονται οι πιο κάτω διορθώσεις: 

Στη σελίδα 2339, στην α' στήλη μεταξύ 2ου και 3ου στί¬ 
χου εκ των κάτω προστίθεται η φράση «1. Τις διατάξεις;» 

Στη ίδια σελίδα, στον 15ο στίχο εκ των άνω από το λαν¬ 
θασμένο «Ανάθεση αρμοδιοτήτων στους Υπουργούς 

Ανάπτυξης» στο ορθό « Ανάθεση αρμοδιοτήτων στους 
Υφυπουργούς Ανάπτυξης». 

Στην ίδια σελίδα στον 26ο στίχο από κάτω από το λαν¬ 
θασμένο «και ανακοινώσεωντου Υπουργείου Ανάπτυξης» 
στο σωστό «και ανακοινώσεων της Νομαρχίας ή στον πί¬ 
νακα ανακοινώσεωντου Υπουργείου Ανάπτυξης» και 

Στην ίδια σελίδα, μεταξύ 15ου και 16ου στίχου προστί¬ 
θεται η φράση «Σε κάθε δημοσίευση περιλαμβάνονται τα 
ακόλουθα στοιχεία». 


( 11 ) 

Στη απόφαση της Υπουργού Ανάπτυξης «Καθορισμός 
δικαιολογητικών για τη χορήγηση άδειας λειτουργίας και 
δραστηριοτήτων του Ν. 2516/97» που δημοσιεύτηκε στο 
ΦΕΚ 238/13.3.98 τ.Β' επιφέρεται η πιο κάτω διόρθωση: 

Στη σελίδα 2335, β' στήλη και στον 32ο στίχο από πάνω, 
το λανθασμένο «του Β. 6422/34» στο ορθό του «Ν. 
6422/34». 


(Από το Εθνικό Τυπογραφείο) 


(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Η * ΡΑΧ 52 34 312 


ΠΛΗΡΟ ΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφο παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 188, 1ος όρ.-Τ.Κ 546 55 ( 031 ) 423 956 
5225 713 ΠΕΙΡΑΙΑΣ 4136 402 

5249547 Νικήτα 6-8 Τ.Κ 185 31 4171 307 

5239 762 ΠΑΤΡΑ (Οβί) 271 249 

5248 141 Κορίνθου 327 Τ.Κ. 262 23 224 581 

5248 1Β8 ΙΩΑΝΝΙΝΑ 

5248 785 Διοικητήρια Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

5248 320 Δημοκρατίας 1 Τ.Κ. 691 00 26 522 


ΤΙΜΗ ΦΥΛΛΩΝ 


- Μέχρι 8 σελίδες 200 δρχ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ,Α.Ε. εσόδου υπέρ 


2531 

ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δργ. 

Β' (Υπουργικές αποφάσεις κ.λπ.) 

70.000 - 

3.500 

Γ' (Διορισμοί, απολύσεις κ.λπ. Δημ. Υπαλλήλων) 

15.000 - 

750 - 

Δ' (Απαλλοτριώσεις, πολεοδομία κ.λπ.) 

70.000 * 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.ΔΑ (Διορισμοί κ.λπ. προσωπικού Ν.Π.Δ.Δ.) 

15.000 - 

750 

Παράρτημα ( Πίνακες επιτυχόντων διαγωνισμών κ.τλ.) 

5.000 - 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 - 

500 » 

Ανωτάτου Ειδικού Δικαστηρίου (Α.Ε.Δ.) 

3.000 - 

150 * 

Προκηρύξεων ΑΣ.Ε.Π. 

10.000 - 

500 

Ανωνύμων Εταιρειών & Ε.Π.Ε. 

250.000 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ ΑΕ. & Ε.Π.Ε. 

250.000 - 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου, 

’ Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και υπο- 

__ να στϊλνοντα ' I* επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμου 51 - Αθήνα) και σπς άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

’ Αυτ °^Η^σεις. α Δήμοι οι Κοινότητες ως και οι επιχειρήσεις αυτών πληρώνουν το μισό χρηματικό ποσο 

της συνδρομής και ολόκληρο το ποσό υπέρ του ΤΑΠΕΤ. 

* ,σΧ ? Υ Ί^ α Χρόν0 '"° υ °ΡΧ^ ^ 1γ Ι Ιαν0υ ορίου και λήγει ττ^ 31η Δεκεμβρίου του ίδιου χρόνου Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ονανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφο διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














